open-index/open-wikipedia-markdown huggingface dataset:
Igor Kirillov

**Igor Kirillov** (vene keeles Игорь Леонидович Кириллов; 14. september 1932 Moskva – 30. oktoober 2021 Moskva) oli Nõukogude Liidu ja Venemaa uudistejuht, diktor ja näitleja. Ta oli 30 aastat NSV Liidu Kesktelevisiooni (Центральное телевидение СССР) uudistesaatejuht ja uudistesaate "Vremja" ("Время") diktor. Ta pälvis 1988. aastal NSV Liidu rahvakunstniku aunimetuse.

## Noorpõlv ja haridus
Kirillov sündis Moskvas. Tema isa Leonid Mihhailovitš Kirillov (1904–1979) oli insener ja ema Irina (Rebekka) Veniaminovna Kirillova (1901–1995) oli raamatukoguhoidja. Ta kavatses saada režissööriks, kuid pääses Üleliidulisse Riiklikku Kinematograafia Instituuti näitlejaks õppima. Sealt lahkus ta aasta pärast ja lõpetas 1955. aastal Mihhail Štšepkini nimelise Kõrgema Teatrikooli.

## Isiklikku
Ta abiellus helitehnik ​​Irina Vsevolodovna Kirillovaga, kui nad mõlemad olid üliõpilased, naine suri 2004. aastal. Tütar Anna on kutseline pianist, poeg suri 2011. aastal. Ta abistas oma naise õde Nataljat kaheaastase haiguse ajal, naine suri 2011. aastal. Hiljem abiellus Tatjana Aleksandrovna Kirillovaga.

Kirillov suri 2021. aastal 89-aastaselt, olles viimane elusolev uudistediktor, kes on saanud NSV Liidu rahvakunstniku aunimetuse. Ta oli septembris vereringeprobleemide tõttu haiglasse viidud ja suri pärast koroonasse nakatumist.

## Tunnustus
* Vene NFSV teeneline kunstnik (1968)
* NSV Liidu riiklik preemia (1977)
* Rahvaste Sõpruse orden (1980)
* NSV Liidu rahvakunstnik (1988)
* IV klassi orden "Teenete eest isamaale" (2006)
* III klassi orden "Teenete eest isamaale" (2011)
* Austuse orden (2018)
* Tööpunalipu orden
* Medal "Moskva 850. aastapäeva mälestuseks"

## Viited
Vookogemus

**Vookogemus** (*flow*), ka **kulgemine**, kõnekeeles tuntud ka kui **tsoonis viibimine**, on positiivses psühholoogias kasutatav nimetus vaimsele seisundile, kus mõnda tegevust sooritav inimene on täielikult sukeldunud pingestatud fookuse, täieliku kaasatuse ja tegevuse protsessi nautimise tundesse. Sisuliselt iseloomustab voogu täielik neeldumine sellesse, mida inimene teeb, ja sellest tulenev ajataju muutumine.

Psühholoog Mihály Csíkszentmihályi poolt 1975. aastal nimetatud kontseptsioonile on laialdaselt viidatud erinevates valdkondades (ja seda tunnustatakse eriti hästi tegevusteraapias), kuigi väidetavalt on see mõiste eksisteerinud tuhandeid aastaid teiste nimede all.

## Kirjandus
* "Kulgemine: optimaalse kogemuse psühholoogia". Tõlkinud Triinu Lööve. Tallinn: Pegasus, 2007.
Jacek Góralski

**Jacek Góralski** (sündinud 21. septembril 1992 Bydgoszczis) on Poola jalgpallur, kes mängib kaitsva poolkaitsjana Kasahstani kõrgliigaklubis Kairat ja Poola jalgpallikoondises.

Klubikarjääri alustas ta Poola madalamate liigade klubides. Poola kõrgliigas debüteeris ta 2015. aastal Białystoki Jagiellonia meeskonnas.

Aastatel 2017–2019 mängis ta Bulgaaria kõrgliigaklubis Razgradi Ludogorets. Hooaegadel 2017–18 ja 2018–19 tuli ta klubiga Bulgaaria meistriks.

2020. aasta jaanuaris sõlmis ta kolmeaastase lepingu Kairatiga. 2020. aastal tuli ta klubiga Kasahstani meistriks.

Poola jalgpallikoondises tegi Góralski debüüdi 14. novembril 2016 sõprusmängus Sloveenia vastu. Koondisekarjääri esimese värava lõi ta 19. novembril 2019, kui EM-i valikturniiril kohtuti taas Sloveeniaga. Ta kuulus Poola koondisse 2018. aasta maailmameistrivõistlustel.

## Saavutused
;Ludogorets
*Bulgaaria kõrgliiga (2): 2017–18, 2018–19
*Bulgaaria superkarikas (2): 2018, 2019
;Kairat
*Kasahstani kõrgliiga: 2020

## Viited
Tymoteusz Puchacz

**Tymoteusz Puchacz** (sündinud 23. jaanuaril 1999 Sulechówis) on Poola jalgpallur, kes mängib vasakkaitsjana Türgi kõrgliigaklubis Trabzonspor ja Poola jalgpallikoondises.

Poola kõrgliigas debüteeris ta 2017. aastal Poznańi Lechi meeskonnas. Hooajal 2017/18 mängis ta laenul Poola esiliigaklubis Sosnowieci Zagłębie ja 2018/19 samuti Poola esiliigaklubis GKS Katowice. Poznańi Lechi põhikoosseisus mängis Puchacz aastatel 2019–2021.

2021. aasta mais siirdus ta 3,5 miljoni euro eest Saksamaa kõrgliigaklubisse 1. FC Union Berlin. Hooaja 2021/22 esimeses pooles sai ta mänguaega ainult UEFA Euroopa Konverentsiliigas. 2022. aasta jaanuaris läks ta laenule Trabzonspori, kellega tuli hooajal 2021–22 Türgi meistriks.

Poola jalgpallikoondises tegi Puchacz debüüdi 1. juunil 2021 sõprusmängus Venemaa vastu. Ta kuulus Poola koondisse 2021. aasta Euroopa meistrivõistlustel.

## Saavutused
;Trabzonspor
*Süper Lig: 2021–22

]
Aleksejs Loskutovs

**Aleksejs Loskutovs** (sündinud 22. augustil 1962 Riias) on Läti advokaat (vandeadvokaat) ja poliitik. 

Ta oli aastatel 2004–2008 Läti korruptsiooniennetuse ja võitluse büroo juhataja. 

Aastatel 2010–2018 oli ta seimi liige (valitud erakonnast Ühtsus). 2019. aastal oli ta lühikest aega Euroopa Parlamendi liige (pärast Krišjānis Kariņši peaministriks valimist).

Ta lõpetas 1979. aastal Riia 21. Keskkooli ja 1984. aastal kiitusega Läti Riikliku Ülikooli õigusteaduskonna. 1991. aastal sai ta Vene Föderatsiooni Siseministeeriumi Õigusülikoolis õigusteaduste kandidaadi kraadi, 1993. aastal Läti Ülikoolis õigusteaduste doktori kraadi. 1995. aastal sai ta Helsingi ülikoolis õigusteaduse magistrikraadi. Hiljem on ta end õigusvaldkonnas täiendanud paljudel kursustel, seminaridel ja konverentsidel.
Indy

**Indy** võib tähistada:
* **[[Indianapolis]]**, tuntud ka kui **Indy**, linn Ameerika Ühendriikides
* **Indianapolis 500** ehk **Indy 500**, võidusõit
* **[[Indiana Jones]]** (hüüdnimega Indy), väljamõeldud tegelaskuju
* **Indy** ehk **[[Indy looking for Jewels...]]**, Juku arvutile loodud arvutimäng
* **[[Indy (geen)|Indy]]**, geen
Siim (perekonnanimi)

**Siim** on eesti perekonnanimi. 

2022. aasta 1. jaanuari seisuga oli Eestis perekonnanimi Siim 470 inimesel: 241 mehel ja 229 naisel. Perekonnanimede levikult on Siim meeste puhul 215. kohal ja naiste puhul 272. kohal. Perekonnanime Siim kandja oli keskmiselt 40 aasta vanune (mediaanvanus oli 39). Perekonnanimi Siim on levinuim Lääne-Viru maakonnas, kus neid oli maakonna 10 000 elaniku kohta 9,63.

## Nime kandjaid
*Andres Siim, eesti arhitekt (1962–)
*August Siim, eesti rohuteadlane (1904–1968)
*Eler Siim, eesti sõudja (1964–) 
*Hugo Siim, Eesti sõjaväelane (1904–1944)
*Ludmilla Siim, Eesti ja Soome kunstnik (1938–)
*Rein Siim, eesti maalikunstnik, arhitekt ja karatetreener (1938–2015) 

## Viited
Giacomo Raspadori

**Giacomo Raspadori** (sündinud 18. veebruaril 2000 Bentivoglios) on Itaalia jalgpallur, kes mängib ründajana Itaalia kõrgliigaklubis Napoli ja Itaalia jalgpallikoondises. 

2009. aastal liitus ta s Sassuolo noorteakadeemiaga. Klubi põhimeeskonnas debüteeris ta Itaalia kõrgliigas 2019. aasta mais. Järgmistel hooaegadel kindlus ta järk-järgult koha Sassuolo põhikoosseisus. Esimese värava lõi ta Itaalia kõrgliigas 11. juulil 2020 mängus Rooma Lazio vastu. Hooajal 2020–21 lõi ta Itaalia kõrgliigas kuus väravat ja hooajal 2021–22 kümme väravat. 

2022. aasta augustis suundus ta laenule Napoli. Laenulepingu lõppedes on Napolil kohustus osta Raspadori mängijaõigused.

Itaalia jalgpallikoondises tegi Raspadori debüüdi 4. juunil 2021 sõprusmängus Tšehhi vastu. Koondisekarjääri esimese värava lõi ta sama aasta 8. septembril MM-i valikmängus Leedu vastu. 2021. aastal tuli ta Itaalia koondisega Euroopa meistriks.
Karjala-Soome Nõukogude Sotsialistliku Vabariigi hümn

**Karjala-Soome Nõukogude Sotsialistliku Vabariigi hümn** oli Karjala-Soome NSV ametlik rahvushümn, mis oli peamiselt kasutuses 1950. aastate esimeses pooles kuni KSNSV likvideerimiseni. Hümni viisi autor oli Karl Rautio ja sõnad on kirjutanud Armas Äikiä. Karjala-Soome NSV hümn on omapärane selle poolest, et selles ei mainita vene rahvast (vene rahvast ei mainita üldse vaid kolme liiduvabariigi hümnides) ja et KSNSV hümn on ainuke hümn, mis säilitas liiduvabariigi lõpuni (oma lühiajalisuse tõttu) oma viite Stalinile.

## Ajalugu
1945. aastal korraldas Karjala-Soome valitsus konkursi vabariigi hümni valimiseks. Äikla ja Rautio võitnud teos võeti kasutusse 1950. aastate alguses ja see säilitas muutumatul kujul ametlik hümni staatuse kuni 1956. aasta 16. juulini, mil Karjala-Soome NSV likvideeriti ning Karjala ANSV omaette hümni ei vajanud. 

## Laulusõnad

## Viited
Kade (perekonnanimi)

**Kade** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kade 113 inimesel: 47 mehel ja 66 naisel. Perekonnanimede levikult oli Kade meeste puhul 2261. kohal ja naiste puhul 1628. kohal.

Kade oli kõige rohkem levinud nimi üle 85-aastaste vanuserühmas, kus seda oli 10 000 elaniku kohta 1,28. Perekonnanimi Kade oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 11,45 inimest.

19. sajandi algul pandi pärisorjusest vabastamise käigus  Võru maakonna Rõuge kihelkonna Haanja, Tartu maakonna Puhja kihelkonna Vana-Kavilda ja Võru maakonna Põlva kihelkonna Vana-Koiola mõisavaldades talupoegadele perekonnanimeks Kadde.

1930. aastate nimede muutmise kampaania käigus vahetati perekonnanimi Kade kahel korral välja, uuteks nimedeks võeti Kaldre ja Tammoja.
 
## Nime kandjaid
*Ervin Kade, eesti poksija ja treener (1977–)
*Milde Kade, eesti kergejõustiklane (1944–)
*Urve-Anne Kade, eesti kaubandustegelane (1943–2015)
*Vello Kade, eesti veemotosportlane, poksitreener ja sporditegelane (1937–)

## Viited

## Välislingid
*
Eesti rannajalgpalli karikavõistlused

**Eesti rannajalgpalli karikavõistlused** on Eesti rannajalgpalliklubide vahelised karikavõistlused.

## Karikavõitjad
*2007 – Soho (vs Veekeskus.ee 11:6)
*2008 – Unibet/Nõmme Kalju (vs ValiceCar)
*2009 – S.C. Real/Triobet (vs Valicecar 4:2)
*2010 – Augur/Betoon (vs S.C. Real/Triobet 6:4)
*2011 – S.C. Real/Triobet (vs Unibet/Nõmme Kalju)
*2012 – Nõmme BSC Triobet
*2013 – SK Augur Enemat (vs BSC Peugeot 4:3)
*2014 – SK Augur Enemat
*2015 – FC ValiceCar (vs Nõmme BSC OlyBet 2:0)
*2016 – SK Augur Enemat (vs BSC Peugeot 3:2)
*2017 – BSC Thunder Häcker (vs BSC Alpha Innotec 12:3)
*2018 – Nõmme BSC OlyBet (vs Saue JK 4:1)
*2019 – SK Augur Enemat (vs Saue JK 10:5)
*2020 – SK Augur Enemat (vs BSC Thunder Arvutitark 5:2)
*2021 – SK Augur Enemat (vs BSC Thunder Arvutitark 4:3)
*2022 – SK Augur Enemat (vs BSC Thunder Arvutitark 5:1)

## Viited
Omar Alderete

**Omar Federico Alderete Fernández** (sündinud 26. detsembril 1996 Asunciónis) on Paraguay jalgpallur, kes mängib keskkaitsjana Hispaania kõrgliigaklubis Getafe ja Paraguay jalgpallikoondises.

Ta alustas klubikarjääri Paraguay klubis Cerro Porteño, debüteerides Paraguay kõrgliigas 2016. aastal. Aastatel 2017–2018 oli ta laenul Argentina kõrgliigaklubis Gimnasia y Esgrima. Aastatel 2018–2019 mängis ta Argentina kõrgliigaklubis Huracán.

2019. aasta juunis sõlmis ta lepingu Šveitsi kõrgliigaklubiga FC Basel.

2020. aasta oktoobris sõlmis ta pikaajalise lepingu Saksamaa kõrgliigaklubiga Hertha BSC. Hooajal 2021/22 mängis ta Herthast laenul Hispaania kõrgliigaklubis Valencia. 2022. aasta augustis läks ta laenule Getafesse.

Paraguay jalgpallikoondises debüteeris Alderete 20. novembril 2018 sõprusmängus Lõuna-Aafrika Vabariigi vastu. Ta kuulus Paraguay koondisse 2021. aasta Copa Américal.
Blas Riveros

**Blas Miguel Riveros Galeano** (sündinud 3. veebruaril 1998 Itauguás) on Paraguay jalgpallur, kes mängib vasakkaitsjana Taani kõrgliigaklubis Brøndby ja Paraguay jalgpallikoondises.

Ta alustas klubikarjääri Paraguay klubis Club Olimpia, debüteerides Paraguay kõrgliigas 2015. aastal. Kohe esimesel aastal tuli ta klubiga Paraguay meistriks.

2016. aasta mais sõlmis ta viieaastase lepingu Šveitsi kõrgliigaklubiga FC Basel. Hooajal 2016/17 tuli ta klubiga Šveitsi meistriks. 27. septembril 2017 lõi ta UEFA Meistrite Liiga alagrupiturniiril värava Lissaboni Benfica vastu.

2020. aasta oktoobris sõlmis ta nelja-aastase lepingu Brøndbyga. Hooajal 2020/21 tuli ta klubiga Taani meistriks.

Paraguay jalgpallikoondises debüteeris ta 28. mail 2016 mängus Mehhiko vastu. Samal aastal kuulus ta Paraguay koondisse Copa América Centenariol, kuid seal üheski mängus väljakule ei pääsenud.

## Saavutused
;Olimpia
*Paraguay Primera División: 2015 Clausura
;Basel
*Šveitsi Super League: 2016–17
*Šveitsi karikas: 2016–17, 2018–19
;Brøndby
*Taani Superligaen: 2020–21
Óscar Romero (jalgpallur)

**Óscar David Romero Villamayor** (sündinud 4. juulil 1992 Fernando de la Moras) on Paraguay jalgpallur, kes mängib ründava poolkaitsjana Brasiilia kõrgliigaklubis Botafogo ja Paraguay jalgpallikoondises.

Ta alustas klubikarjääri Paraguay klubis Cerro Porteño, debüteerides Paraguay kõrgliigas 2011. aastal.

2015. aasta jaanuaris liitus ta Argentina kõrgliigaklubiga Racing Club.

2017. aastal sõlmis ta lepingu Hiina kõrgliigaklubiga Shanghai Shenhua, kuid 2017. aastal mängis ta laenul Hispaania kõrgliigaklubis Deportivo Alavés.

Aastatel 2019–2021 mängis ta Argentina kõrgliigaklubis San Lorenzo. 2022. aasta veebruaris sõlmis ta kaheaastase lepingu samasse liigasse kuuluva Boca Juniorsiga.

2023. aasta augustis sõlmis ta lepingu Türgi kõrgliigaklubiga Pendikspor. 2024. aasta märtsis sõlmis ta kuni aasta lõpuni kehtiva lepingu Botafogoga.

Paraguay jalgpallikoondises debüteeris Romero 14. augustil 2013 sõprusmängus Saksamaa vastu. Koondisekarjääri esimese värava lõi ta 29. mail 2014 sõprusmängus Kameruni vastu. Alates 2015. aastast on ta kuulunud Paraguay koondisse neljal Copa América turniiril.

Tema kaksikvend Ángel Romero on samuti jalgpallur.

## Saavutused
;Boca Juniors
*Argentina Primera División: 2022
*Copa de la Liga Profesional: 2022
*Supercopa Argentina: 2022

## Viited
Ángel Romero

**Ángel Rodrigo Romero Villamayor** (sündinud 4. juulil 1992 Fernando de la Moras) on Paraguay jalgpallur, kes mängib vasaku äärepoolkaitsjana Brasiilia kõrgliigaklubis Corinthians ja Paraguay jalgpallikoondises.

Ta alustas klubikarjääri Paraguay klubis Cerro Porteño, debüteerides Paraguay kõrgliigas 2011. aastal. 2013. aastal valiti Romero Paraguay aasta jalgpalluriks.

Aastatel 2014–2018 mängis ta Brasiilia kõrgliigaklubis Corinthians, kellega tuli aastatel 2015 ja 2017 Brasiilia meistriks.

Aastatel 2019–2021 mängis Romero Argentina kõrgliigaklubis San Lorenzo ja 2022. aastal Mehhiko kõrgliigaklubis Cruz Azul.

2023. aasta jaanuaris naasis ta Corinthiansi, kellega sõlmis kaheaastase lepingu.

Paraguay jalgpallikoondises tegi Romero debüüdi 6. septembril 2013 MM-i valikmängus Boliivia vastu. Koondisekarjääri esimese värava lõi ta 14. novembril 2014 sõprusmängus Peruu vastu. Ta kuulus Paraguay koondisse 2021. aasta Copa Américal, kus lõi esimeses alagrupimängus kaks väravat Boliivia vastu.

Tema kaksikvend Óscar Romero on samuti jalgpallur.

## Saavutused
;Corinthians
*Campeonato Brasileiro Série A: 2015, 2017
*Campeonato Paulista: 2017, 2018
;Cruz Azul
*Supercopa de la Liga MX: 2022
Kaldre

**Kaldre** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kaldre 109 inimesel: 46 mehel ja 63 naisel. Perekonnanimede levikult oli Kaldre meeste puhul 2307. kohal ja naiste puhul 1730. kohal.

Kaldre oli levinumaks nimeks vanuserühmas  40–44 aastat, kus seda oli 10 000 elaniku kohta 1,27. Perekonnanimi Kaldre oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 1,38 inimest.

1930. aastate nimede muutmise kampaania käigus võeti Kaldre uueks nimeks kokku 40 korral. Loobuti nimedest 	Grenzstein ja Zirnask kolmel juhul, samuti nimedest	Busch, Grahovski, Kahlberg,	Kalgushkin,	Karlfeldt,	Kaufeldt,	Kesner, Kolgushkin, Krüger, Kukeinsmann,	Kuutenberg, Mustikas,	Staroi,	Trehvelt jne.

## Nime kandjaid
*Aivar Kaldre, eesti laulja (1965–) 
*Ilona Kaldre, Eesti selgeltnägija (1969–) 
*Peeter Kaldre, eesti ajakirjanik (1954–)
*Sven Kaldre, eesti korvpallur (1991–)

## Viited

## Välislingid
*
Aasta parim jäähokimängija

**Aasta parim jäähokimängija** on Eesti aunimetus aasta parimatele jäähokimängijatele.

## Võitjad
*...
*2018/2019 – Robert Rooba
*2019/2020 – Robert Rooba ja Maria Disko 
*2020/2021 – Robert Rooba ja Diana Kaareste 
*2021/2022 – Robert Rooba ja Diana Kaareste 
*2022/2023 – Robert Rooba ja Diana Kaareste 

## Viited

## Välislingid
*Eesti Hoki auhinnad Eesti Jäähokiliit
Kanada jäähokiliit

**Kanada jäähokiliit** (*Hockey Canada*), mis ühines 1994. aastal Kanada amatöörhokiliiduga (**Canadian Amateur Hockey Association**), on jäähoki ja kelguhoki riiklik juhtorgan Kanadas. See on Rahvusvahelise Jäähokiföderatsiooni (IIHF) liige ja kontrollib enamikku Kanada organiseeritud jäähokist. On mõned märkimisväärsed erandid, nagu Kanada hokiliiga, U Sports (varem tuntud kui Canadian Interuniversity Sport) ja Kanada professionaalsed hokiklubid; esimesed kaks on partneriks Hockey Canadale, kuid ei ole liikmesorganisatsioonid. Hockey Canada peakorteer asub Calgarys, teine kontor Ottawas ning piirkondlikud keskused Torontos, Winnipegis ja Montréalis.

## Viited

## Välislingid
* Hockey Canada koduleht
Tammiste (perekonnanimi)

**Tammiste** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Tammiste 272 inimesel: 127 mehel ja 145 naisel. Perekonnanimede levikult oli Tammiste meeste puhul 583. kohal ja naiste puhul 557. kohal.

Tammiste oli levinumaks nimeks vanuserühmas  0–4 aastat, kus seda oli 10 000 elaniku kohta 4,01. Perekonnanimi Tammiste oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 6,41 inimest.

1930. aastate nimede muutmise kampaania käigus võeti Tammiste uueks nimeks kokku 50 korral. Loobuti nimedest Tamberg kolmel, Tõuk, Stamm, Prussak ja Tipp kahel juhul, samuti nimedest Eiche, Eichvaldt, 	Grossfeld, Herbst,	Hunt,	Jabur, Jürjesson, Memme, Oinas, Pentsa,	 Russ, Teugu,	Tsimm,	Türmes, Värbu, Vunk, Zeiger jne.

## Nime kandjaid
*Aleksei Tammiste, eesti korvpallur (1946–)
*Astrid Tammiste, eesti arst (1930–2002) 
*Kätlin Tammiste (Kivisild), eesti purjetaja (1996–)
*Tarmo Tammiste, eesti poliitik (1962–) 

## Viited

## Välislingid
*
Austraalia kindralkuberner

**Austraalia kindralkuberner** on Briti monarhi esindaja Austraalia Ühenduses. 

Kindralkuberneri määrab Austraalia valitsuse ettepanekul Suurbritannia monarh. Kindralkuberner on kaitseväe ülemjuhataja ning talle annab formaalselt aru ka valitsus. Kindralkuberneri kohustusteks on ka ministrite, kohtunike ja diplomaatide ametisse määramine, seaduste kinnitamine ja valimiste väljakuulutamine. Kindralkuberner on poliitiliselt sõltumatu ning tegutseb tavaliselt peaministri, ministrite või kindlatel juhtudel ka parlamendi nõuannete järgi.

Aastatel 1901–1965 olid 11 kindralkuberneri 15-st Briti aadlikud ning pärast seda on kõik kindralkubernerid sündinud Austraalias. Austraalia ajaloo jooksul on ainult üks kindralkuberner olnud naine (Quentin Bryce) ning mitte ükski pole olnud aborigeen või mitte-Euroopa päritolu. Kindralkuberneri ei määrata ametisse kindlaks perioodiks, kuid tavaliselt eeldatakse, et ta on ametis viis aastat. Kindralkuberneri ametiaega võib pikendada, et vältida ametiaja lõppemist valimiste ajal või poliitiliselt raskel perioodil. Alates 1. juulist 2024 on Austraalia kindralkuberner Sam Mostyn.

## Viited
Poogandi järv

**Poogandi järv** on järv Võrumaal Setomaa vallas Korela küla piires.

Järv asub Mustoja maastikukaitsealal.

Järve pindala on 0,4 ha ja kaldajoone pikkus 280 meetrit.

Järve ääres on RMK Poogandi lõkkekoht.

## Välislingid
* 
* Poogandi järve andmed keskkonnaportaalis
* Geoview.info Poogandi järv
* RMK Poogandi lõkkekoht
Allan Valk

**Allan Valk** (sündinud 27. juunil 1975) on eesti vandeadvokaat.

Ta on Eesti Advokatuuri liige alates 6. aprillist 2010.
Kaer (perekonnanimi)

**Kaer** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kaer 86 inimesel: 45 mehel ja 41 naisel. Perekonnanimede levikult oli Kaer meeste puhul 2372. kohal ja naiste puhul 2961. kohal.

Kaer oli levinumaks nimeks vanuserühmas 0–4 aastat, kus seda oli 10 000 elaniku kohta 1,34. Perekonnanimi Kaer oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 3,91 inimest.

19. sajandi algul pandi pärisorjusest vabastamise käigus Pärnu maakonna Pärnu-Jaagupi kihelkonna Vee mõisavalla talupojale perenimeks Kair(Kaer).

1930. aastate nimede muutmise kampaania käigus võeti Kaer uueks nimeks kokku 9 korral, kui loobuti nimedest Graube,	Grauberg, Karben, 	Karakoff (2 juhul), Köts, Riiner, Theodorov ja Saalberg.

## Nime kandjaid
*Kaaren Kaer, eesti tõlkija ja filmirežissöör (1978–)
*Kaisa Kaer, eesti tõlkija ja toimetaja (1981–)
*Krista Kaer, eesti tõlkija ja kirjastaja (1951–)
*Raivo Kaer, eesti ettevõtja ja ürituste korraldaja (1981–2016)

## Viited

## Välislingid
*
Darko Lazović

**Darko Lazović** (serbia kirillitsas Дарко Лазовић; sündinud 15. septembril 1990 Čačakis) on Serbia jalgpallur, kes mängib äärepoolkaitsjana Itaalia kõrgliigaklubis Verona Hellas ja Serbia jalgpallikoondises.

Ta alustas klubikarjääri kodulinna klubis Čačaki Borac, debüteerides Serbia kõrgliigas hooajal 2007/08.

Aastatel 2009–2015 mängis ta Serbia kõrgliigaklubis Belgradi Crvena Zvezda. Hooajal 2013/14 tuli ta klubiga Serbia meistriks. Hooaegadel 2011/12 ja 2013/14 valiti ta Serbia kõrgliiga hooaja sümboolsesse koosseisu.

Aastatel 2015–2019 mängis ta Itaalia kõrgliigaklubis Genoa. 2019. aasta augustis sõlmis ta kolmeaastase lepingu Verona Hellasega.

Serbia jalgpallikoondises tegi Lazović debüüdi 14. detsembril 2018 sõprusmängus Poola vastu.

## Saavutused
;Red Star
*Serbia Superliga: 2013–14
*Serbia karikas: 2009–10, 2011–12
Stefan Strandberg

**Ken Remi Stefan Strandberg** (sündinud 25. juulil 1990 Lyngdalis) on Norra jalgpallur, kes mängib Norra kõrgliigaklubis Vålerenga ja Norra jalgpallikoondises.

Norra kõrgliigas debüteeris Stranberg 2009. aastal Vålerenga meeskonnas. Klubikarjääri jooksul on ta mänginud veel Norra kõrgliigaklubis Rosenborg (2012–2015), Venemaa kõrgliigaklubides Krasnodar (2015/16) ja Jekaterinburgi Ural (2018/19 ja 2020/21), Saksamaa esiliigaklubis Hannover 96 (2016/17), Itaalia esiliigaklubis Trapani (2019/20) ja Itaalia kõrgliigaklubis Salernitana (2021–22). 2022. aastal naasis ta Vålerengasse.

Norra jalgpallikoondises debüteeris 19. novembril 2013 sõprusmängus Šotimaa vastu. Koondisekarjääri esimese värava lõi ta 6. juunil 2021 sõprusmängus Kreeka vastu.

## Viited
Adam Hložek

**Adam Hložek** (sündinud 25. juulil 2002 Ivančices) on Tšehhi jalgpallur, kes mängib ründajana Saksamaa kõrgliigaklubis Leverkuseni Bayer ja Tšehhi jalgpallikoondises.

Ta alustas klubikarjääri Tšehhi klubis Praha Sparta. Tšehhi kõrgliigas debüteeris ta 2018. aasta novembris ning sai 16 aasta, kolme kuu ja 16 päeva vanuselt Sparta kõige nooremaks mängijaks Tšehhi kõrgliigas. Esimese värava lõi ta Tšehhi kõrgliigas 9. märtsil 2019 mängus Plzeňi Viktoria vastu. Hooajal 2020/21 lõi ta Tšehhi kõrgliigas 19 mänguga 15 väravat ning oli vaatamata sellele, et jäi vigastuse tõttu neljaks kuuks eemale, Jan Kuchta kõrval liiga suurim väravakütt.

2022. aasta juunis sõlmis ta viieaastase lepingu Leverkuseni Bayeriga.

Tšehhi jalgpallikoondises tegi Hložek debüüdi 4. septembril 2020 UEFA Rahvuste Liiga mängus Slovakkia vastu. Koondisekarjääri esimese värava lõi ta 11. oktoobril 2021 MM-i valikmängus Valgevene vastu. Ta kuulus Tšehhi koondisse 2021. aasta Euroopa meistrivõistlustel.

2019. aastal valiti Hložek Tšehhi jalgpalli aasta talendiks.

## Viited
Noah Okafor

**Noah Arinzechukwu Okafor** (sündinud 24. mail 2000 Binningenis) on Šveitsi jalgpallur, kes mängib ründajana Itaalia kõrgliiga klubis AC Milan ja Šveitsi jalgpallikoondises.

Ta alustas klubikarjääri Šveitsi klubis FC Basel, mille noorteakadeemiaga liitus ta 2009. aastal. Klubi põhimeeskonnas debüteeris ta Šveitsi kõrgliigas 2018. aasta mais. Esimese värava lõi ta Šveitsi kõrgliigas 28. juulil 2018 mängus Xamaxi vastu.

2020. aasta jaanuaris sõlmis ta lepingu Salzburgi Red Bulliga. Hooaegadel 2019/20, 2020/21 ja 2021/22 on ta klubiga tulnud Austria meistriks. Austria kõrgliigas on individuaalselt tema seni parim hooaeg olnud 2021/22, mil ta lõi üheksa väravat. UEFA Meistrite Liiga hooaja 2021/22 alagrupiturniiril lõi Okafor kolm väravat: 20. oktoobril 2021 kaks väravat VfL Wolfsburgi vastu ja 8. detsembril 2021 värava Sevilla vastu; Sevilla vastu löödud värav kindlustas Salzburgi Red Bullile esimese Austria klubina pääsu Meistrite Liiga kaheksandikfinaali.

Suvel 2023 liitus ta ligi 14 miljoni euro eest AC Milaniga.

Šveitsi jalgpallikoondises debüteeris Okafor 9. juunil 2019 UEFA Rahvuste Liiga mängus Inglismaa vastu. Koondisekarjääri esimese värava lõi ta 15. novembril 2021 MM-i valikmängus Bulgaaria vastu.

Ta on igbo päritolu. Tema isa on nigeerlane ja ema šveitslanna.

## Saavutused
;Basel
*Šveitsi karikas: 2018–19
;Salzburgi Red Bull
*Austria Bundesliga: 2019–20, 2020–21, 2021–22
*Austria karikas: 2019–20, 2020–21, 2021–22

## Viited
Djibril Sow

**Mohameth Djibril Ibrahima Sow** (sündinud 6. veebruaril 1997 Zürichis) on Šveitsi jalgpallur, kes mängib poolkaitsjana Hispaania kõrgliiga klubis Sevilla ja Šveitsi jalgpallikoondises.

Ta alustas klubikarjääri kodulinna klubis FC Zürich, mille noorteakadeemiaga liitus ta 2008. aastal. Zürichi põhimeeskonnas ta liigadebüüti ei teinud.

Aastatel 2015–2017 kuulus ta Saksamaa klubisse Mönchengladbachi Borussia, mängides kahe hooaja jooksul põhiliselt klubi reservmeeskonnas. Ainsal korral mängis ta Borussia põhimeeskonnas Saksamaa kõrgliigas 29. aprillil 2017 mängus Mainz 05 vastu.

2017. aasta juunis sõlmis ta nelja-aastase lepingu Šveitsi kõrgliigaklubiga Young Boys. Seal mängis ta kaks hooaega ning tuli mõlemal hooajal klubiga Šveitsi meistriks.

2019. aasta juunis sõlmis ta viieaastase lepingu Frankfurdi Eintrachtiga.

Suvel 2023 liitus ta ligi 10 miljoni euro eest Sevillaga.

Šveitsi jalgpallikoondises debüteeris ta 8. septembril 2018 UEFA Rahvuste Liiga mängus Islandi vastu. Ta kuulus Šveitsi koondisse 2021. aasta Euroopa meistrivõistlustel.

Sow on Senegali päritolu.

## Saavutused
;Young Boys
*Šveitsi Super League: 2017–18, 2018–19
;Eintracht Frankfurt
*UEFA Euroopa Liiga: 2021–22

## Viited
Carl Starfelt

**Carl Anders Theodor Starfelt** (sündinud 1. juunil 1995 Stockholmis) on Rootsi jalgpallur, kes mängib keskkaitsjana Hispaania kõrgliigaklubis Celta de Vigo ja Rootsi jalgpallikoondises.

Ta alustas klubikarjääri IF Brommapojkarnas, debüteerides Rootsi kõrgliigas 2014. aastal.

Aastatel 2018–2019 mängis ta Rootsi kõrgliigaklubis IFK Göteborg.

2019. aasta juulis sõlmis ta nelja-aastase lepingu Venemaa kõrgliigaklubiga Kaasani Rubin, kuid mängis seal vaid kaks hooaega.

2021. aasta juulis sõlmis ta nelja-aastase lepingu Šotimaa kõrgliigaklubiga Celtic. Hooaegadel 2021/22 ja 2022/23 tuli ta klubiga Šotimaa meistriks. Hooajal 2022/23 valiti Starfelt lisaks Šotimaa kõrgliiga hooaja sümboolsesse koosseisu. 

2023. aasta augustis sõlmis ta kaheaastase lepingu Hispaania kõrgliigaklubiga Celta de Vigo.

Rootsi jalgpallikoondises debüteeris Starfelt 8. oktoobril 2020 sõprusmängus Venemaa vastu.

## Saavutused
;Celtic
*Scottish Premiership: 2021–22, 2022–23
*Scottish Cup: 2022–23
*Scottish League Cup: 2021–22, 2022–23

## Viited
Victor Nelsson

**Victor Enok Nelsson** (sündinud 14. oktoobril 1998 Hornbækis) on Taani jalgpallur, kes mängib keskkaitsjana Türgi kõrgliigaklubis Galatasaray ja Taani jalgpallikoondises.

Ta alustas klubikarjääri FC Nordsjællandis. Taani kõrgliigas tegi ta debüüdi 2016. aasta septembris.

Aastatel 2019–2021 mängis ta Taani kõrgliigaklubis København.

2021. aasta augustis liitus ta Galatasarayga.

Taani jalgpallikoondises debüteeris Nelsson 11. novembril 2020 sõprusmängus Rootsi vastu.

## Viited
Tankivägede Sõjaväeinstituut

**Tankivägede Sõjaväeinstituut** (ukraina keeles *Військовий інститут танкових військ*) on sõjaline õppeasutus Ukrainas, Harkivi Polütehnilise Instituudis.

## Ajalugu
2019. aastal toimus esimene naissoost õppijate vastuvõtt. Üksus osales 2022. aastal Harkivi lahingus. 

## Varustus
2020. aastal kasutas instituut väljaõppes BTR-4, BTR-3-e ja  BMP-1-e. 2020. aasta seisuga oli õppevahendina kasutuses T-84U.

## Vaata ka
* Tankivägede Kool

## Viited
Târgu Jiu

**Târgu Jiu** on linn Rumeenias, Gorji maakonna halduskeskus. Linn asub ajaloolises Olteenia piirkonnas Jiu jõe ääres.

Târgu Jiud on esmamainitud 1406. aastal. Târgu Jiud on ürikutes esimest korda linnaks nimetatud 1597. aastal.

Linnas asub 1938. aastal valminud Constantin Brâncuși skulptuuriansambel, mis on pühendatud Esimeses maailmasõjas hukkunud rumeenlastele.

## Sõpruslinnad
* Forbach, Prantsusmaa
* Lauchhammer, Saksamaa
* Noci, Itaalia
* Pendik, Türgi
* Jambol, Bulgaaria

## Viited
Ivan Wallin

**Ivan Emanuel Wallin** (22. jaanuar 1883 – 6. märts 1969) oli bioloog, kes töötas Ameerika Ühendriikides. Tema vanemad olid pärit Skandinaaviast.

Ta oli esimesi, kes detailselt põhjendas, et mitokondrid on varasemad bakterid, s.t ta oli endosümbioosi teooria varaseid arendajaid. 

Ta võttis kasutusele prototaksise mõiste, mis tähistab organismi esmast valikulist toimimist keskkonna suhtes. 

## Teoseid
*Wallin, Ivan E. 1923. Symbionticism and prototaxis, two fundamental biological principles. *The Anatomical Record* 26(1): 65–73.
*Wallin, Ivan E. 1927. *Symbionticism and the Origin of Species*. Baltimore: Williams & Wilkins Company.

## Vaata ka
*taksis
Nikanor Stageirast

**Nikanor Stageirast** (vanakreeka Νικάνωρ *Nikánōr*; 4. sajand eKr) oli kreeklane, Aristotelesese lähikondlane või vähemalt kaaskodanik.

Nikanor oli koos hiljem Aleksander Suurena tuntud Makedoonia kroonprintsiga Aristotelese õpilane Miezas. Aristoteles määras ta oma testamendis väimeheks ja oma poja eestkostjaks. 

Nikanor osales Aleksandri sõjaretkedes. Aasta 324 eKr keskel oli Nikanor koos Aleksandriga, kes saatis ta Olümpiasse, et ta loeks seal ette Aleksandri pagendatute dekreedile pagendatute tagasikutsumise kohta ning jumaliku andami maksmise kohta. See ülesanne sai ruttu teatavaks ja Demosthenes läks Olümpiasse, et pidada Nikanoriga läbirääkimisi dekreedi mõjude üle Ateenaga. Tulemusena lubati Ateenale saata Aleksandrile saadikuid. Tõenäoliselt kuulutas Nikanor ka teisi Aleksandri korraldusi.

Pole selge, kas Nikanor oli identne Nikanoriga (suri 317 eKr), kes oli teise diadohhide sõja ajal alates 319. aastast eKr Kassandrose alamana Ateena kindluse Munychia komandant ja laevastikukomandör. Waldemar Heckel, A. B. Bosworth ja Werner Huß välistavad selle. Carlo Natali peab neid identseks.

Võib-olla koostas Nikanor Stageirast Aleksander Suure biograafia (*[[Fragmente der griechischen Historiker]]* 146).

## Allikad
* Diogenes Laertios 5,1,9; 5,12
* Diodoros 17,109,1; 18,8 3–4
* Curtius Rufus 10,2

## Viited

## Kirjandus
* Helmut Berve. *Das Alexanderreich auf prosopographischer Grundlage*, kd 2, *Prosopographie*, München 1926, (Νικάνωρ: Nr. 557).
* A. B. Bosworth. A New Macedonian Prince. – *The Classical Quarterly*, New Series, kd 44, 1994, lk 57–65.
* Waldemar Heckel. *Who's Who in the Age of Alexander the Great. Prosopography of Alexander's Empire*, Blackwell: Oxford 2006, lk 177, ISBN 978-1-4051-1210-9.
* Carlo Natali. *Aristotle: His Life and School*, D. S. Hutchinson (toim), Princeton: Princeton University Press 2013.
Bârlad

**Bârlad** on linn Rumeenias Vaslui maakonnas. Linn asub ajaloolises Moldova piirkonnas Bârladi jõe ääres, maakonnakeskusest Vasluist ligikaudu 46 km lõunas.

Bârladi on esmamainitud 1401. aastal, kuid asula oli olemas juba varem.

Bârladis on sündinud Rumeenia riigitegelane Alexandru Ioan Cuza (1820–1873) ja Rumeenia kommunistlik partei ja -riigitegelane Gheorghe Gheorghiu-Dej (1901–1965). 

## Sõpruslinnad
* Vergèze, Prantsusmaa
* Konya, Türgi

## Viited
Nikanor

**Nikanor** (Νικάνωρ 'võitja') on olnud mitme tuntud inimese nimi:

***[[Nikanor Stageirast]]**
***[[Nikanor (Kassandrose väejuht)|Nikanor]]** (suri 317 eKr), Kassandrose väejuht
***[[Nikanor (Ptolemaiose väejuht)|Nikanor]]**, Ptolemaios I väejuht
***[[Nikanor (Seleukiidide väejuht)|Nikanor]]** (suri 161 eKr), Seleukiidide riigi väejuht
*...
Mediaș

**Mediaș** (ungari keeles *Medgyes*, saksa keeles *Mediasch*) on linn Rumeenias Transilvaanias Sibiu maakonnas.

Linna haldusalasse kuulub üks küla: Ighișu Nou (*Eibesdorf*; *Szászivánfalva*).

## Ajalugu
Mediași asutamise ajaks on peetud 1146. aastat, kuid esimene kindel dokumentaalne tõend asula olemasolu kohta on 1267. aastast. 12. ja 13. sajandil tõid Ungari kuningad piirkonda saksi ümberasujaid, neile anti mitmeid privileege. Mediași on ürikutes esimest korda linnaks nimetatud 1359. aastal.

## Rahvastik
2011. aasta rahvaloenduse andmetel oli Mediași elanikest rumeenlasi 83,2%, ungarlasi 10,2%, mustlasi 4,3% ja sakslasi 1,6%.

## Sõpruslinnad
* Cricova, Moldova
* Dąbrowa Górnicza, Poola
* De Fryske Marren, Holland
* Mineral Wells, Ameerika Ühendriigid
* Sopron, Ungari

## Viited
Trostjanetsi lahing

**Trostjanetsi lahing** (ukraina keeles Бої за Тростянець) oli 24. veebruarist kuni 25. märtsini 2022 toimunud Vene-Ukraina sõja lahing Trostjanetsis ja selle ümbruses. Lahing lõppes Ukraina võidu ja Trostjanetsi vabastamisega.

## Ajalugu
26. märtsil 2022 teatas Ukraina 93. brigaad, et linn on Vene vägedest vabastatud.

## Galerii

Manor in Trostianets after Russian invasion (01).jpg|Sõjategevuses kannatada saanud hoone 
Російська техніка під Тростянцем 18.03.2022 (2).jpg|Purustatud Vene sõjatehnika Trostjanetsi lähedal 2022. aasta märtsis 


## Vaata ka
* Ohtõrka lahing

## Viited
35. ühendarmee

**35. ühendarmee** (vene keeles *35-я общевойсковая Краснознамённая армия*) on Venemaa maaväe väliarmee. 

## Ajalugu
Armee formeeriti esmalt Teise maailmasõja ajal 1941. aasta juulis Kaug-Ida rindel 18. laskurkorpuses ning koosnes toona 35., 66. ja 78. laskurdiviisist, lisaks 109. kindlustatud rajoonist ja teistest väiksematest jala- ja suurtükiväeosadest. Enamiku sõjast veetis armee Primorje krais, valvates Nõukogude Liidu piiri Hiinaga, osaledes seejärel 1945. aasta augustis alanud NSVL-i vägede sissetungis Mandžuuriasse. Vahetult enne sõja lõppu, 1. oktoobril 1945, saadeti armee laiali.

See reformeeriti ühendarmeena senisest 29. armeekorpusest Amuuri oblastis Belogorskis 1969. aastate teisel poolel, täpsemalt 1969. aasta juunis, seoses Hiina-Nõukogude tüliga. 2010. aastal arvati armee Ida sõjaväeringkonna koosseisu.

## Praegune koosseis
*  38. üksik kaardiväe motolaskurbrigaad (Jekaterinoslavka)
*  64. üksik motolaskurbrigaad (Knjaze Volkonskoje)
*  69. üksik kattebrigaad (Babstovo)
*  107. raketibrigaad (Birobidžan)
* 165. suurtükibrigaad (Nikolskoje)
* 71. õhutõrjeraketibrigaad (Belogorsk)
Rodafnídia

**Rodafnídia** (kreeka Ροδαφνίδια (kesksoo mitmus)) on arheoloogiline leiukoht Kreekas Lesbose saarel Lisvóri küla lähedal.

Sealt on leitud Kreeka vanimad artefaktid. Saare varajane asustamine leidis nähtavasti aset ühel või mitmel jäävaheajal, sest veetaseme alanemisest 50 m võrra piisab, et teha sellest saarest Väike-Aasia poolsaar. Avamaa-ala pindala on 4 ha. Lõviosa artefaktidest peitus künkal, mille lõuna- ja läänenõlv on päris järsud ja teised nõlvad, eriti põhjanõlv, on lauged. Tänapäeval on seal õlipuusalud. 

Tööriistad ja nende eelastmed olid ränikivist ja andesiidist, ainuüksi 2012. aastal leiti neid 705 tükki. Kõige vanemad esemed dateeriti 258 000 ± 48 000 aasta vanuseks. Tööriistade tehnoloogia viitab aga veel vanemale ajale, mis on võrreldav Kaletepe Deresi 3 leiukohaga või koguni Olduvai kultuuriga.

## Viited

## Kirjandus
* Χ. Β. Χαρίσης, P. Durand, Μ. Αξιώτης, Τ. Β. Χαρίσης. Ίχνη παλαιολιθικής εγκατάστασης στη Λέσβο.  – Αρχαιολογία και Τέχνες, 2000, 76, lk 83–87.
* Nena Galanidou, James Cole, Giorgos Iliopoulos, John McNabb. East meets West: the Middle Pleistocene site of Rodafnidia on Lesvos, Greece. – *Antiquity*, 2013, 87.
* Nena Galanidou (Νένα Γαλανίδου).Αναζητώντας τους πρώτους κατοίκους του Αιγαίου: Η παλαιολιθική ανασκαφή στα Ροδαφνίδια Λισβορίου Λέσβου. – Magdalini Alvanou (Μαγδαλήνη Αλβανού) (toim). *Νησιωτικές Ταυτότητες. Η συμβολή της Γενικής Γραμματείας Αιγαίου και Νησιωτικής Πολιτικής στην έρευνα και ανάδειξη του πολιτισμού του Αρχιπελάγους*, Mytilini 2013, lk  15–17.
* Nena Galanidou, Constantin Athanassas, James Cole, Giorgos Iliopoulos, Athanasios Katerinopoulos, Andreas Magganas, John McNabb. The Acheulian Site at Rodafnidia, Lisvori, on Lesbos, Greece: 2010–2012, – Katerina Harvati, Mirjana Roksandic (toim). *Paleoanthropology of the Balkans and Anatolia*, Springer, 2016, lk 119–138. (academia.edu).

## Välislingid
* Rodafnidia, Lesvos, Greece; Excavation and discoveries from a Lower Paleolithic site, novoscriptorium.com
Coco Gauff

**Cori Gauff** (sageli **Coco Gauff**; sündinud 13. märtsil 2004) on Ameerika Ühendriikide elukutseline tennisist. 

Ta on maailma naiste tenniseliidu (WTA) hinnangul noorim mängija, kes on WTA edetabelis 100 parema hulgas ja tema karjääri kõrgeim koht maailma edetabelis on üksikmängus 15. koht (4. aprillil 2022) ja 10. paarismängus (28. veebruaril 2022). Oma esimese WTA turniiri võidu sai ta 2019. aasta Linz Openil 15-aastaselt, millega oli WTA Touri noorim turniirivõitja üksikmängus alates 2004. aastast. Ta on võitnud neli WTA turniiri paarismängus, millest kolm on Caty McNally partner.

Gauff tõusis esile pärast edukat valikmängude läbimist võiduga Venus Williamsi üle 2019. aasta Wimbledoni avavoorus. 2021. aastal jõudis ta USA lahtistel meistrivõistlustel naispaarismängus oma esimese suure finaalini ja 2022. aastal Prantsusmaa lahtistel üksikmängus esimesse finaali, kus tal tuli tunnistada Iga Świąteki paremust 6:1, 6:3.  

## Välislingid
*Coco Gauff Women's Tennis Associationi kodulehel
*Coco Gauff Rahvusvaheline Tenniseföderatsiooni kodulehel
Tähetuul

**Tähetuul** (inglise keeles *stellar wind*) on gaasivool, mis koosneb peamiselt kõrge energiatasemega elektronidest ja prootonitest. Tähetuul pärineb tähe atmosfääri väliskihtidelt ja on eri tähtedel eri tüüpi. Tähetuule kiirus võib olla vahemikus 20–2000 m/s, meie Päikese puhul on maksimaalseks gaasivoolu kiiruseks 700 m/s.

## Tähetuule tekkimine
Tähtede väliskihid koosnevad pidevalt paisuvast plasmast, mis on väga kõrge temperatuuriga ja tugeva magnetlaenguga. Paisumise tagajärjel ei hoia tähe gravitatsiooniväli enam tugevalt laetud osakesi kinni ning tähe magnetväli suunab need universumi. 

## Mõjutavad tegurid
Tähetuule olemust, näiteks kiirust ja energiataset mõjutavad tähe mass, heledus ja raadius. Kui täht on jõudnud peajadast välja (heeliumi süntees tuumas lõppeb), kaotab täht suure osa oma massist aeglaste tuulte kujul (ligikaudu 10 km/s). Massiivsed O- ja B-tüüpi tähed kaotavad massi vähem, kuid tähetuul on väga suure kiirusega (kuni 2000 km/s).

## Tähetuulest tingitud muutused
Väiksema massiga tähtede tekitatud tuul ei avalda tähe arengule eriti suurt mõju. Massiivsed tähed võivad peajadasse kuulumise jooksul kaotada ligi 50% oma massist, mille mõju ilmneb kõige tugevamalt tähe elutsükli lõpus. Tugevatel tuultel võib olla ka vastupidine mõju: need võivad tekitada ümbritsevate gaasipilvede kokku vajumisi. mis võib viia uute tähtede tekkimiseni, või vastupidi – hajutada pilved nii, et uue tähe tekkimise võimalus väheneb drastiliselt.

Tähetuul võib mõjutada ka maailmaruumi. Üks näide sellest on Orioni udukogu ja tähe LL Orioni põrkumine, mille tagajärjel tekib vibukujuline lööklaine. Tähetuul on ka virmaliste tekkimise põhjus.

## Tähetuule roll universumi arengus ja uurimises
Tähetuul on vajalik universumi keemiliseks evolutsiooniks. Gaasivool, mis tähest eraldub, on oluline uute tähtede tekkimiseks, andes universumile selleks vajalikku energiat ning töödeldud plutooniumi, tooriumi ja uraani. 

Tähetuuled võimaldavad teha kvantitatiivseid spektroskoopilisi uuringuid. Nende abil saab infot kaugetes galaktikates asuvate tähtede kohta ja kirjeldada meie galaktika tähtede sündi.

## Viited
Ohtu tee

{
  "type": "FeatureCollection",
  "features": [
    {
      "type": "Feature",
      "properties": {
      "stroke": "#fc0303",
      "stroke-width": 3,
    },
      "geometry": {
        "type": "LineString",
        "coordinates": [
          [
            24.416943,
            59.30734
          ],
          [
            24.41705,
            59.306452
          ]
        ]
      }
    },
    {
      "type": "Feature",
      "properties": {
      "stroke": "#fc0303",
      "stroke-width": 3,
    },
      "geometry": {
        "type": "LineString",
        "coordinates": [
          [
            24.416996,
            59.305752
          ],
          [
            24.417157,
            59.303473
          ],
          [
            24.417211,
            59.302258
          ],
          [
            24.417254,
            59.301047
          ]
        ]
      }
    }
  ]
}
**Ohtu tee** on tänav Keila linnas.

Algselt sai Ohtu tee oma alguse Haapsalu maanteelt ja viis raudtee veetorni juurest otse üle raudtee. Kuid kui 1930. aastate lõpus sõitis teehöövel manööverdavale vedurile ette ja höövlijuht hukkus, siis raudteeülesõit suleti. Ohtu tee nimi aga säilis. Selle lõunapoolsele ühele osale anti Linnamäe tee nimetus.

## Viited
RPG-30

**RPG-30 Krjuk** (vene keeles РПГ-30 «Крюк») on Venemaal valmistatud tankitõrjegranaadiheitja GRAU indeks 7P53.
## Galerii

File:RPG-30 grenade launcher at Interpolitex-2016 01.jpg|
Vașcău

**Vașcău** (ungari keeles *Vaskoh*) on linn Rumeenias Bihori maakonnas. Linn asub ajaloolises Krisaania piirkonnas.

Linna haldusalasse kuulub viis küla: Câmp (*Vaskohmező*), Câmp-Moți, Colești (*Kolafalva*), Vărzarii de Jos (*Alsófüves*) ja Vărzarii de Sus (*Felsőfüves)*.

Asulat on esmamainitud 1552. aastal. Vașcău sai linnaõigused 1956. aastal.

2011. aasta rahvaloenduse andmetel oli Vașcău elanikest rumeenlasi 94,9%, mustlasi 2,89% ja teistest rahvustest inimesi 0,9%. 1,29% elanike rahvus oli teadmata.

## Viited
Metafüüsika 14

**"Metafüüsika" 14. raamat** ehk **"Metafüüsika"  raamat N** on Aristotelese teose "Metafüüsika" neljateistkümnes raamat. 

## Kirjandus
*Julia Annas. *Metaphysics Books M and N*, tõlgitud kommentaariga, Oxford: Oxford University Press 1988.
Botany Bay

**Botany Bay** on laht Tasmani meres Sydney lõunarannikul Austraalia idaranniku lähedal. 

Botany Bay läbimõõt on umbes kaheksa kilomeetrit ja selle suue on umbes poolteist kilomeetrit lai. Lahe pindala on 39,6 km2 ja keskmine sügavus 11,4 meetrit. Lahte suubuvad Georgesi ja Cooksi jõgi. Lahe ääres asub Sydney linn ja põhjakaldal paikneb Sydney lennujaam. Lahte merest eraldaval poolsaarel asub Kamay Botany Bay rahvuspark.

Botany Bay kaldaid on tuhandeid aastaid asustanud Tharawali ja Eora rahvad. 29. aprillil 1770 maabus Botany Bays James Cooki ekspeditsioon. Algul nimetas Cook lahe astelraide sadamaks – Stingrays Harbour, kuid kuna tema meeskonda kuulunud teadlased kogusid sealt suure koguse taimenäidiseid, nimetas Cook lahe hilisemates laeva logikirjetes ümber botaanika laheks – Botany Bay. Hiljem sai Botany Bayst Briti karistuskoloonia. 

## Viited
Slănic Moldova

**Slănic Moldova** (varem **Băile Slănic**, ungari keeles *Szlanikfürdő*) on linn Rumeenias Bacău maakonnas. Linn asub ajaloolises Moldova piirkonnas, maakonnakeskusest Bacăust ligikaudu 54 km edelas.

Linna haldusalasse kuulub kaks küla: Cerdac ja Cireșoaia.

Slănic Moldova on kuurortlinn, mis paikneb Ida-Karpaatides Slănici orus 530 meetri kõrgusel merepinnast. Asulat on ürikutes esmamainitud 17. sajandil. Tervistavate omadustega mineraalveeallikad avastati 1801. aastal. 

## Viited
Ghimbav

**Ghimbav** (saksa keeles *Weidenbach*, ungari keeles *Vidombák*) on linn Rumeenias Transilvaanias Brașovi maakonnas. Ghimbav asub Brașovi kesklinnast ligikaudu 7 km lääneloodes.

Ghimbavi on esmamainitud sakside asulana 1342. aastal. Linnaõigused sai Ghimbav 23. detsembril 2002.

Ghimbavis asub ettevõte Industria Aeronautică Română, kus toodetakse helikoptereid ja väikelennukeid.

Ghimbavi rajatakse Brașovi-Ghimbavi rahvusvaheline lennujaam, mis avati 2023. aasta juunis.

## Viited
Ulsi Manja

**Ulsi Manja** (sündinud 5. oktoobril 1973) on Albaania jurist ja poliitik (Albaania Sotsialistlik Partei).

Ulsi Manja lõpetas Tirana Ülikooli õigusteaduskonna 1996. aastal. Hiljem sooritas ta advokaadieksami ja omandas doktorikraadi kriminaalõiguse alal. Ülikooli lõpetamise järel töötas ta kohtunikuabina, prokurörina ja advokaadina mitmel pool Albaanias. Lisaks on ta olnud kriminaalõiguse ja kriminaalmenetluse professor Shkodëri "Luigj Gurakuqi" ülikoolis ja veel kahes Tirana ülikoolis. Alates 2013. aastast oli ta Albaania parlamendi liige. Parlamendis oli ta ka õiguskomisjoni esimees.

Alates 18. septembrist 2021 kuni 19. septembrini 2025 oli Ulsi Manja Albaania justiitsminister.

## Viited
Tähe tänav (Keila)

{
  "type": "FeatureCollection",
  "features": [
    {
      "type": "Feature",
      "properties": {
      "stroke": "#fc0303",
      "stroke-width": 3,
    },
      "geometry": {
        "type": "LineString",
        "coordinates": [
          [
            24.410591,
            59.303538
          ],
          [
            24.417243,
            59.303583
          ],
          [
            24.425354,
            59.303932
          ]
        ]
      }
    }
  ]
}
**Tähe tänav** on tänav Keila linnas.

1919. aasta maareformiga, millega mõisa maad anti üle vallale, loodi raudteest lõuna poole asuvad Ohtu tee ja Jõe, Aia ning Tähe tänavad.

1920. aastal oli tänava nimeks **Sõja tänav**, mis anti 1918. aastal seal toimunud Keila lahingu järgi. Nõukogude perioodil nimetati tänav ümber **Tisleri tänavaks** ning Eesti taasiseseisvumisel 1990 sai tänav omale praeguse Tähe nime.

Tänava nimi on antud endisele alevivanema ja Keila esimesele linnapea Johannes Tähe järgi..

## Viited
Jõe tänav (Keila)

**Jõe tänav** on tänav Keila linnas, mis kulgeb linna lõunaosas paralleelselt raudteega.

1919. aasta maareformiga, millega mõisa maad anti üle vallale, loodi raudteest lõuna poole asuvad Ohtu tee ning Jõe, Aia ja Tähe tänav.

Jõe tänav on üks Keila pikemaid tänavaid, selle pikkus on 1,95 km.
Uus tänav (Keila)

**Uus tänav** on tänav, mis asub Keila linnas.

Uus tänav ühendab Keila Keskväljakut ja raudteejaama.

Nõukogude ajal kandis antud tänav M. Kalinini nime.

## Viited
Pae tänav (Keila)

**Pae tänav** on tänav Keila linnas, mis ühendab Luha ja Piiri tänavaid.

1924. aastal jaotati Paldiski maantee äärne maa-ala ehituskruntideks ning loodi Pae ja Piiri tänav, kuhu ehitati elumajad. Nende juurde rajati puu- ja juurviljaaiad, mille saadusi käidi müümas ka Nõmme turul. 

Pae tänava ilme muutus 1970. aastatel, kui Keilas hoogustus elamuehitus. Paljud 20. sajandi alguses ehitatud väikeelamud lammutati ja tänava äärde ehitati mitu viiekorruselist paneelelamut.
Wayne Hennessey

**Wayne Robert Hennessey** (sündinud 24. jaanuaril 1987 Bangoris) on Walesi jalgpallur, kes mängib väravavahina Inglismaa Premier League'i Nottingham Forest ja Walesi jalgpallikoondises.

2003. aastal liitus ta Inglismaa klubiga Wolverhampton Wanderers. Kaks aastat hiljem sõlmis ta klubiga esimese profilepingu. 2007. aasta jaanuaris läks ta laenule Inglismaa tugevuselt neljanda liiga klubisse Stockport County. Ta püstitas Stockport Countys mängides Inglismaa Football League'i rekordi, kui tegi üheksa nullimängu järjest (kõik üheksa mängu lõppesid lisaks Stockport County võiduga). Hooajal 2007/08 kerkis Hennessey Wolverhampton Wanderersi esiväravavahiks; samal hooajal valiti Hennessey Inglismaa esiliiga sümboolsesse koosseisu. Aastatel 2008 ja 2012 valiti ta Wolverhampton Wanderersi aasta parimaks mängijaks. Pärast 2012. aastal saadud vigastust ei õnnestunud tal Wolverhampton Wanderersis enam kordagi mängida. Hooaja 2013/14 esimeses pooles oli ta laenul Inglismaa esiliigaklubis Yeovil Town.

2014. aasta jaanuaris sõlmis ta lepingu Inglismaa kõrgliigaklubiga Crystal Palace.

2021. aasta juulis sõlmis ta kaheaastase lepingu Inglismaa kõrgliigaklubiga Burnley. 2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga.

Walesi jalgpallikoondises tegi Hennessey debüüdi 26. mail 2017 sõprusmängus Uus-Meremaa vastu. Ta kuulus Walesi koondisse 2016. ja 2021. aasta Euroopa meistrivõistlustel ning 2022. aasta maailmameistrivõistlustel. 2022. aasta novembri seisuga on Hennessey Walesi koondises mänginud 108 korda, millega on ta Walesi koondises kolmas enim mänge pidanud mängija.

## Viited
Vasara põik (Keila)

**Vasara põik** on tänav Keilas. 

Kuni 2018. aasta oktoobrini oli Keilas kaks Vasara tänavat (põhjapoolne ja lõunapoolsed liinid). Vasara tänava piirkonna aadresside korrastamiseks moodustas Keila Linnavalitsus 2018. aastal kolm uut tänavat: Vasara põik, Kirsi tänav ja Mäe tänav. 

## Viited